Diari Oficial de la Generalitat Valenciana


Sumari del DOGV 4618, del 29-10-2003 (2003/11671)

ACORD de 24 de juliol de 2003, de la Comissió Territorial d'Urbanisme de Castelló, relatiu a la modificació puntual número 6 de les normes subsidiàries de planejament, relativa a eliminació de determinades unitats d'execució en sòl urbà al municipi de Villafranca del Cid.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11164


Data del document
:   24-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vilafranca
    * pla d'urbanisme

ACORD de 24 de juliol de 2003, de la Comissió Territorial d'Urbanisme de Castelló, relatiu a la modificació puntual número 6 de les normes subsidiàries de planejament, relativa a eliminació de determinades unitats d'execució en sòl urbà al municipi de Villafranca del Cid. [2003/F11139]
  
Vist l'expedient relatiu a la modificació puntual número 6 de les normes subsidiàries de planejament, relativa a eliminació de determinades unitats d'execució en sòl urbà al municipi de Villafranca del Cid, i de conformitat amb els següents,
  
Antecedents
  
Primer. El Ple de l'Ajuntament de Villafranca del Cid, en sessió de 13 de febrer del 2003, va acordar exposar al públic la modificació, la qual cosa es va dur a terme mitjançant anuncis publicats en el periòdic Mediterráneo de 27 de febrer del 2003 i en el Diari Oficial de la Generalitat Valenciana de 6 de març del 2003. Transcorregut el període d'informació al públic, durant el qual no s'hi van formular al·legacions, el Ple va aprovar provisionalment la modificació en sessió de 10 d'abril del 2003, i posteriorment l'expedient es va remetre al Servei Territorial d'Urbanisme, per a l'aprovació definitiva, el 7 de maig del 2003.
  
El Servei Territorial d'Urbanisme, mitjançant escrit de 8 de maig, va sol·licitar de l'ajuntament que es remeteren els projectes diligenciats i firmats pel tècnic redactor. Rebuda la documentació de la modificació el 2 de juny del 2003, el Servei Territorial d'Urbanisme va sol·licitar mitjançant escrit de 9 de juny del 2003 determinats aclariments, els quals van ser remesos per l'ajuntament per escrits registrats el 25 i el 26 de juny del 2003.
  
Segon. El projecte consta de memòria i plànols.
  
Tercer. L'objecte del document és l'eliminació de les unitats d'execució 1, 2, 4, 7, 8 i 9 previstes per les normes subsidiàries de planejament de Villafranca del Cid (aprovades definitivament el 13 de maig de 1992) dins del sòl urbà.
  
L'eliminació d'aquestes unitats d'execució es justifica en el fet que per l'estat de consolidació i per l'existència de serveis, no és operatiu dur-ne a terme l'execució mitjançant actuacions integrades, sinó que és possible actuar mitjançant actuacions aïllades.
  
Quart. No s'han sol·licitat informes sectorials.
  
Fonaments de dret
  
Primer. La tramitació de la present modificació puntual de les normes subsidiàries de planejament de Villafranca del Cid ha sigut correcta, de conformitat amb el que estableixen l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), com també en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
Tercer. La modificació puntual de les normes subsidiàries de Villafranca del Cid que ara s'examina implica la introducció d'alteracions en l'ordenació detallada del sòl urbà, això amb l'eliminació d'una de les unitats d'execució inicialment previstes.
  
La determinació concreta de l'ordenació detallada del sòl urbà (en la qual puga enquadrar-se la delimitació de les unitats d'execució) s'emmarca clarament dins de la discrecionalitat del planejament urbanístic, i en aquests casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.
  
La LRAU recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran valorar l'oportunitat de les iniciatives urbanístiques que se li plantegen.
  
En el cas que ens ocupa, de la documentació remesa per l'ajuntament ha quedat acreditat que el grau de consolidació existent en els àmbits de les unitats d'execució no sols fa possible la seua execució mitjançant el sistema d'actuacions aïllades, sinó que fa difícil, quant no impossible, el seu desenvolupament mitjançant actuacions integrades. Així les coses, es considera que l'eliminació de les unitats es justifica en criteris de racionalitat degudament exterioritzats en l'expedient, i s'acomoda al que estableix l'article 6 i concordants de la LRAU. Correspon, en suma, aprovar definitivament la modificació.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a aprovar definitivament els instruments de planejament de municipis de menys de 50.000 habitants, això de conformitat amb el que estableix els articles 9.1 i 10.a) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en relació amb els articles 3.1 i 9 del Reglament Orgànic i Funcional de la Conselleria de Territori i Habitatge, aprovat pel Decret 119/2003, d'11 de juliol.
  
Per raó de tot el que s'ha dit, la Comissió Territorial d'Urbanisme de Castelló acorda:
  
Aprovar definitivament la modificació puntual número 6 de les normes subsidiàries de planejament de Villafranca del Cid.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 24 de juliol de 2003.- El secretari de la Comissió Territorial d'Urbanisme: Fernando Renau Faubell.